ชาม-ไอยวริญท์ เข้าพิธีวิวาห์แล้ว
กับเพื่อนนักเรียนเก่า เศรษฐีชาวออสเตรเลีย ยกสินสอดกว่า 30 ล้าน,อลังการงานแต่ง ชาม-ไอยวริญท์ โอสถานนท์ กับ เจมส์ แอรอนโธมัส เจ้าของบริษัทโซล่าเซลล์ ชาวออสซี่ ที่เป็นเพื่อนเรียนสมัยเด็ก โดยฝ่ายชายยกขันหมาก สินสอดกว่า 30 ล้านบาท มาสู่ขอ พร้อมจัดงานแต่งแบบ 2 วัฒนธรรมไทย-ตะวันตก ด้วยความชื่นมื่นจูงมือเข้าสู่ประตูวิวาห์กันไปเป็นที่เรียบร้อย เมื่อช่วงเช้าวันที่ 6 ธ.ค. ที่ห้องประชุมโรงเรียน อินเตอร์เนชั่นแนล สคูล แบงคอก ถนนสามัคคี ปากเกร็ด จ.นนทบุรี สำหรับนางงาม นักแสดงสาว มิสยูนิเวิร์สไทยแลนด์ ปี 2549 ชาม-ไอยวริญท์ โอสถานนท์ วัย 28 ปี กับแฟนหนุ่มนักธุรกิจชาวออสเตรเลีย เจมส์ แอรอนโธมัส วัย 29 ปี โดยพิธีมงคลสมรสจัดขึ้นอย่างเรียบง่ายแบบ 2 วัฒนธรรม คือพิธีแต่งงานตามแบบวัฒนธรรมไทย และแบบตะวันตก โดยมีครอบครัวและเพื่อนในวงการบันเทิงมาร่วมเป็นสักขีพยานอย่างอุ่นหนาฝาคั่ง,ทั้งนี้พิธีตามประเพณีไทยเริ่มต้นเมื่อเวลา 08.20 น. ด้วยขบวนแห่ขันหมากที่เจ้าบ่าวฝรั่งมาในชุดไทยประยุกต์ เสื้อสูทผูกไท ผ้านุ่งแบบโจงกระเบนสีทอง นำขบวนมาสู่ขอเจ้าสาว ซึ่งผู้สื่อข่าวรายงานว่า กว่าเจ้าบ่าวจะได้พบหน้าเจ้าสาวคนสวยก็ต้องฝ่าด่านการกั้นประตูเงินประตูทองมากถึง 9 ประตู โดยเพื่อนเจ้าสาวที่ล้วนเป็นคนในวงการบันเทิง อาทิ แคทรียา อิงลิช อุ้ม-ลักขณา วัธนวงส์ศิริ ชานนท์ ทิพกนก หยก-ธัญยกันต์ ธนกิตติ์ธนานนท์ คิง-ณภัทร ชุ่มจิตตรี ปีเตอร์ ไมอ็อคชิ นภัสดล เกษศิริ โชกุน ฯลฯ ต่างงัดกลเม็ดสุดหินเพื่อให้เจ้าบ่าวได้โชว์พลังแห่งรักแท้ ทั้งการวิดพื้นพร้อมปรบมือ การโชว์แดนซ์ การร้องเพลง การบอกรัก 10 ภาษา ฯลฯ แต่ที่ซึ้งสุดคือด่านของแคทรียา อิงลิช ที่ให้เจ้าบ่าวเอ่ยคำมั่นสัญญาจากหัวใจออกมาได้อย่างซาบซึ้ง ก่อนที่จะยอมเปิดทางให้เจ้าบ่าวได้พบหน้ากับเจ้าสาวที่อยู่ในชุดไทยสีทองเช่นเดียวกัน,สำหรับสินสอดทองหมั้นที่ฝ่ายชายนำมาสู่ขอสาวชาม ผู้สื่อข่าวรายงานว่า ประกอบไปด้วยเงินสด 1 ล้านดอลลาร์ออสเตรเลีย หรือราว 28 ล้านบาท ชุดเครื่องทองพรีม่า โกลด์ 2 ชุด มูลค่าราว 2 ล้านบาท บ้านพร้อมที่ดินที่ประเทศออสเตรเลีย และลงชื่อเป็นหุ้นส่วนในบริษัท โซล่า ฟาร์มมิ่ง ซึ่งเป็นบริษัทติดตั้งแผงโซล่าเซลล์ ของฝ่ายเจ้าบ่าว ที่ประเทศออสเตรเลีย จากนั้น มิสเคลลี่ เวดเล็กเกอร์ รับหน้าที่เถ้าแก่ฝ่ายเจ้าบ่าว กล่าวสู่ขอเจ้าสาว กับนายกวิน สัณฑะกุล เถ้าแก่ฝ่ายเจ้าสาว ก่อนที่เจ้าบ่าวจะสวมแหวนเพชรหนัก 3 กะรัต ที่นิ้วนางข้างซ้ายของเจ้าสาว ตามด้วยพิธีรับไหว้ และหลั่งน้ำพระพุทธมนต์ โดยทุกคำอวยพรจากคนในครอบครัวของทั้งสองฝ่าย ถึงกับทำให้เจ้าสาวหลั่งน้ำตาแห่งความตื้นตันออกมา,เมื่อเสร็จพิธีตามประเพณีไทยแล้ว เจ้าบ่าวเจ้าสาวเปลี่ยนมาเป็นชุดสากล เพื่อเข้าพิธีแต่งงานแบบพิธีตะวันตกตามหลักศาสนาคริสต์ ที่เริ่มในเวลา 11.00 น. โดยมี พ.ต.อ.ธีรัชช์ โอสถานนท์ คุณพ่อของเจ้าสาว เดินจูงมือชามที่อยู่ในชุดแต่งงาน สีขาวครีมสง่างาม เพื่อส่งตัวเข้าร่วมพิธีกล่าวคำมั่นสัญญา ที่มีอ้น-สราวุธ มาตรทอง และแคทรียา อิงลิช นักแสดงคนดัง ร่วมเป็นสักขีพยาน โดยมี มิสเตอร์ คอนเนอร์ ดัฟฟี่ เป็นผู้ดำเนินพิธี ให้คู่บ่าวสาวกล่าวคำมั่นสัญญาที่จะใช้ชีวิตคู่ร่วมกันในฐานะสามีภรรยาด้วยความรักและเข้าใจ สำหรับงานเลี้ยงฉลองมงคลสมรส มีขึ้นในวันจันทร์ที่ 7 ธ.ค. เวลา 18.30 น. ที่ห้องแกรนด์บอลรูม โรงแรมแกรนด์ ไฮแอท เอราวัณ กรุงเทพ,สำหรับเส้นทางรัก ทั้งคู่เป็นเพื่อนนักเรียน ที่โรงเรียนอินเตอร์เนชั่นแนล สคูล แบงคอก เจมส์ ได้เจอชามขณะเรียนอยู่เกรด 6 อายุ 11 ขวบ ในชั้นเรียนการเต้นรำ หลังจบการศึกษา ทั้งคู่ไม่ได้เจอกันนานเกือบ 10 ปี แต่ได้พูดคุยกันในเฟซบุ๊กตามประสาเพื่อน จากที่คุยธรรมดาก็กลายมาเป็นคุยกันทุกวัน และเริ่มรู้สึกว่าคือคนที่ใช่ จากนั้นเจมส์ บินมาเมืองไทย นัดเจอกับชาม และหลังคบหากันมาร่วมปี ในที่สุดทั้งสองก็ตัดสินใจเข้าพิธีแต่งงานในครั้งนี้
อลังการงานแต่ง ชาม-ไอยวริญท์ โอสถานนท์ กับ เจมส์ แอรอนโธมัส เจ้าของบริษัทโซล่าเซลล์ ชาวออสซี่ ที่เป็นเพื่อนเรียนสมัยเด็ก โดยฝ่ายชายยกขันหมาก สินสอดกว่า 30 ล้านบาท มาสู่ขอ พร้อมจัดงานแต่งแบบ 2 วัฒนธรรมไทย-ตะวันตก
ข่าวหน้า1,ชาม ไอยวริญท์,ไอยวริญท์ โอสถานนท์,ชามแต่งงาน,แต่งงาน,วิวาห์,เจมส์ แอรอนโธมัส,แฟนหนุ่มนักธุรกิจ,ชาวออสเตรเลีย,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ